Diari Oficial de la Generalitat Valenciana


Sumari del DOGV 9322, del 21-04-2022 (2022/2908)

RESOLUCIÓ de 29 de març de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, pel termini de 25 anys, realitzada per l'Ajuntament d'Alcoi, d'una parcel·la situada al carrer Filà Verds de la localitat, per a destinar-la a parc de bombers forestals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2908


Data del document
:   29-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, pel termini de 25 anys, realitzada per l'Ajuntament d'Alcoi, d'una parcel·la situada al carrer Filà Verds de la localitat, per a destinar-la a parc de bombers forestals. [2022/2908]  
Mitjançant l'Acord plenari de data 6 de març de 2019, l'Ajuntament d'Alcoi va cedir a l'Agència Valenciana de Seguretat i Resposta a les Emergències la propietat, pel termini de 25 anys, de la parcel·la situada al carrer Filà Verds d'aquesta població, per a destinar-la a la construcció d'un parc d'emergències per a la Unitat de Bombers Forestals.  
Per mitjà de l'escrit de 5 de maig de 2021, l'Agència Valenciana de Seguretat i Resposta a les Emergències ha proposat l'acceptació de la cessió efectuada per l'Ajuntament d'Alcoi.  
Mitjançant l'Acord plenari de data 19 de juliol de 2021, l'Ajuntament d'Alcoi va rectificar l'error de l'Acord de 6 de març de 2019, quant al número de finca objecte de cessió.  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic de protecció del medi ambient i adscrit a la Conselleria de Justícia, Interior i Administració Pública, a la qual correspon la seua administració, defensa i conservació.  
Per tant, basant-se en aquests articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, per termini de 25 anys, realitzada per l'Ajuntament d'Alcoi, de la parcel·la de 7.200m² situada al carrer Filà Verds, Unitat d'Execució El Clérigo, d'aquesta població, que limita al nord amb el vial exterior de la unitat i la finca 8A; al sud, amb la finca 4A-2, adjudicada a Adquisiciones y Locales Genuma, SL, i la finca 4B-2, adjudicada a Inmobiliaria Barchel, SA; a l'est, amb la finca 8a adjudicada a A.I.U. i límit de l'àmbit, i a l'oest, amb la finca ID adjudicada a l'Ajuntament.  
Consta inscrita en el Registre de la Propietat d'Alcoi en el tom 1569, llibre 1163, foli 27, finca 44613, inscripció 1a.  
Referència Cadastral: 7882243AR5464S9051AX  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament d'Alcoi és per a destinar l'immoble a la construcció d'un parc d'emergències per a la Unitat de Bombers Forestals.  
  
Tercer  
En cas d'incompliment de les finalitats per a les quals se cedeix l'immoble, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
Quart  
El dret cedit sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic de protecció del medi ambient i adscrit a la Conselleria de Justícia, Interior i Administració Pública a la qual corresponen les competències demanials sobre aquest, incloent-hi la seua administració, defensa i conservació, i haurà d'inscriure's a nom de la Generalitat en el Registre de la propietat i el cadastre, sense perjudici d'una posterior adscripció a l'Agència Valenciana de Seguretat i Resposta a les Emergències.  
  
Cinqué  
Notificar aquesta resolució a l'Ajuntament cedent, com també a la Conselleria de Justícia, Interior i Administració Pública, i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptador a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptador des que l'Administració requeridora l'haguera conegut, de conformitat amb el que es disposa en l'article 44 de la Llei 29/1998.  
  
  
València, 29 de març de 2022.- El conseller d'Hisenda i Model Econòmic: Vicent Soler i Marco.